
70.   AARGANG 


ORSON  PRATT. 

Apostel,  Pionér,  Filosof,  Videnskabsmand  og  Historiker. 

For  110  Aar  siden  blev  Orson  Pratt  født  i  en  beskeden 
Landsby  i  Staten  New  York,  og  det  blev  sagt  ved  hans  Dages 
Ende  i  Salt  Lake  City  den  6.  Oktbr.  1881,  at  han  havde  rejst 
flere  Mil,  holdt  flere  Taler  og  gransket  og  skrevet  mere  om 
Evangeliet  og  Videnskaben  end  nogen  anden  i  Kirken.  Orson 
Pratt  blev  født  i  Hartford,  Wash,  New  York,  19.  Septbr.  1811. 
Hans  Forældre,  Jared  Pratt  og  Charity  Dickinson,  var  af  pu- 
ritansk Afstamning.  Orson  var  den  næstyngste  af  seks  Brødre. 
Hans  ældre  Broder,  Parley,  blev  ligesom  han  en  anset  Taler 
og  Skribent  og  en  af  de  første  Kolonister  i  Klippebjergene. 
Jared  Pratt  var  Væver  og  Jordbruger;  han  havde  ingen  sær- 
lig religiøs  Overbevisning,  men  oplærte  sine  Børn  til  at  være 
moralske  og  at  tro  paa  Biblen. 

Orson  modtog  sin  første  Skoleundervisning  i  New  Leba- 
non,  New  York. 

Familien  flyttede  derhen,  da  han  var  3  eller  4  Aar  garn- 


22 

mel.  Han  gik  i  Skole  flere  Maaneder  hvert  Aar,  indtil  For- 
aaret  1822,  da  han  fik  Plads  ved  Landvæsenet;  men  enten  han 
var  i  Skolen  eller  ej,  arbejdede  hans  virksomme  Aand  altid, 
og  med  Mellemrum  opsamlede  han  Kundskaber  i  Regning, 
Bogholderi,  Geografi,  Grammatik  m.  m. 

Skønt  en  interesseret  Læser  af  Skrifterne  blev  han  dog 
ikke  dybere  berort  af  Religionen  før  i  Efteraaret  1829,  da  han 
ivrigt  begyndte  at  bede  om  aandeligt  Lys  og  Vejledning.  Om- 
kring et  Aar  senere  kom  to  Ældster  af  Jesu  Kristi  Kirke  af 
Sidste  Dages  Hellige  og  holdt  Møder  i  Nabolaget.  En  af  disse 
Ældste  var  hans  Broder,  Parley  P.  Pratt,  af  hvem  Orson  blev 
døbt  paa  sin  19aarige  Fødselsdag.  Samme  Aar  rejste  han  til 
Fayette,  hvor  han  mødte  Profeten  Joseph  Smith,  der  ordi- 
nerede ham  til  Ældste  den  1.  November  1830.  Sin  første  Mis- 
sion udførte  han  snart  efter  i  Colesville. 

Siden  fulgte  han  de  Hellige  til  Ohio  og  præsiderede  over 
Ældsterne  i  Kirtland,  hvor  Sidney  Rigdon  ordinerede  ham  til 
Højpræst. 

Fra  den  Tid  var  han  meget  optaget  af  at  rejse,  prædike  og 
organisere  nye  Grene  i  Kirken. 

I  Kirtland  underviste  han  i  en  Aftenskole  i  Grammatik,  og 
blev  selv  Student  under  Professor  Seixas  af  New  York,  som 
bekræftede  hans  Dygtighed  i  Hebraisk. 

I  April  1835  blev  han  ordineret  til  Apostel  af  David  Whit- 
mer  og  Oliver  Cowdery,  to  af  Mormons  Bogs  tre  Vidner. 

Aaret  1840  rejste  han  til  England  og  udførte  en  Mission. 
Han  ankom  dertil  og  forblev  der  lidt  over  et  Aar,  og  i  denne 
Periode  dobte  han  i  Forening  med  andre  Ældster  næsten  otte 
Tusind  Personer  og  organiserede  Grene  af  Kirken  paa  mange 
Steder  i  Storbritannien. 

Han  var  ogsaa  behjælpelig  med  Udgivelsen  af  et  Tids- 
skrift, »The  Millennial  Star«,  med  Parley  P.  Pratt  som  Redak- 
tør, og  udgav  5000  Eksemplarer  af  Mormons  Bog,  50.000  Trak- 
tater og  3000  Sangboger.  Den  britiske  Mission  var  først  blevet 

aabnet  af  Heber  G.  Kimball  og  Orson  Hyde,  men  nu  blev  dens 
Fundament  anlagt  paa  et  større  Omraade. 

Under  Fordelingen  af  Missionsmarkerne  tilfaldt  Skotland 
Orson  Pratt.  Det  er  blevet  sagt,  at  en  Skotte  altid  vil  have 
Ret.  Orson  Pratt  fandt  gennem  Erfaring  i  og  omkring  Edin- 
burgh, at  disse  Ord  var  sande,  men  ved  utrætteligt  Arbejde 
overvandt  han  Vanskelighederne  og  organiserede  en  Gren 
med  200  Medlemmer. 

Medens  han  var  paa  denne  Mission,  udgav  han  Skriftet 
»Mærkværdige  Syner«.  Han  vendte  tilbage  til  Amerika  tidligt 
i  Aaret  1841. 

I  de  nærmest  følgende  Aar  opholdt  han  sig  i  Nauvoo,  hvor 
han  var  Lærer  i  den  matematiske  Skole  og  Medlem  af  By- 
raadet.  I  sine  ledige  Timer  beregnede  han  Elipser  og  for- 
beredte i  1845  Udgivelsen  af  en  Almanak.  Den  var  betitlet 
»Den  profetiske  Almanak«,  og  var  beregnet  udfra  Nauvoos  og 
andre  amerikanske  Byers  Længde-  og  Breddegrad.  »Fra  1838 
til  1844,«  siger  Apostlen,  »optoges  det  meste  af  min  Fritid  med 
Studier,  og  jeg  gjorde  mig  fuldtud  fortrolig  med  Algebra,  Geo- 
metri, Trigonometri,  koniske  Sektioner,  Differential-  og  Inte- 
grationsregning  og  Astronomi.«  Han  var  i  Østen,  da  Profeten 
og  Patriarken  blev  dræbt,  og  vendte  derefter  straks  tilbage  til 
Nauvoo. 

Udvandringen  af  de  Hellige  fra  Illinois  begyndte  i  Februar 
1846.  Mississippifloden  var  tilfrosset,  og  nogle  Kompagnier 
korte  over  Floden  paa  Isen.  Orson  Pratt,  der  nylig  var  kom- 
men tilbage  fra  en  anden  Mission,  var  en  af  Lederne  af  denne 
Udvandring,  som  havde  til  Hensigt  at  lægge  Grundvolden  til 
Guds  Rige  i  den  store  amerikanske  Ørken.  Under  den  lang- 
somme Fremadskriden  over  de  snedækte  eller  regnoploste 
Prærier,  til  Missourifloden,  gjorde  Pilgrimmene  ofte  Holdt, 
ja  nodedes  endogsaa  til  at  danne  midlertidige  Kolonier,  Gar- 
den Grove  og  Mount  Pisgah,  hvor  Førerne  efter  fælles  Over- 
vejelse besluttede  at  sende  et  Kompagni  til  Klippebjergene  — 
forud  for  Hovedparten  af  Folket.  Forberedelserne  til  denne 

Ekspedition  var  i  Gang,  da  en  Anmodning  kom  fra  dan  ame- 
rikanske Regering  om  at  sende  500  Mand  til  at  styrke  dens 
Hær,  som  var  ved  at  trænge  ind  i  Mexico.  500  tilbod  frivilligt 
deres  Tjeneste  i  Juli  Maaned  1846  og  fik  Navnet  »Mormon- 
Bataillonen«.  Dette  forhalede  Pionerernes  Afrejse  til  næste 
Aar. 

Orson  Pratt  var  en  af  de  143  Mænd,  der  blev  fort  af  Præsi- 
dent Brigham  Young  fra  Missourifloden  Vest  paa  i  Foraaret 
og  Sommeren  1847.  De  forlod  »Mormonerne« s  By  Winter 
Quarters  (nu  Florence,  Nebraska)  omkring  Midten  af  April 
og  ankom  til  Saltsødalen  Lørdag  den  24.  Juli.  Broder  Pratt 
betraadte  Dalen  3  Dage  for  den  almindelige  Ankomst. 

Præsident  Young  var,  efter  at  have  forladt  Fort  Bridger, 
blevet  angrebet  af  Bjergfeber,  og  derfor  drog  Orson  Pratt 
forud  med  nogle  Mænd  og  Vogne  over  Wasatch  Bjergene, 
henimod  den  store  Saltsødal.  Fra  Toppen  af  Big  Mountain 
saa  Orson  Pratt  og  John  Brown  forste  Gang  Saltsoen  og 
Dalen.  Den  21.  forlod  Orson  Pratt  og  Erastus  Snow,  sidst- 
nævnte et  Sendebud  fra  Præsident  Young,  Emigration  Ca- 
nyon lidt  Syd  for,  hvor  Fort  Douglas  nu  staar.  De  havde  kun 
een  opsadlet  Hest  og  red  skiftevis.  Da  det  var  meget  varmt, 
tog  Broder  Snow  sin  Jakke  af  og  hængte  den  lost  over  Sadlen. 
Pludselig  savnede  han  den  og  red  tilbage  til  Bjergene  for  at 
se  efter  den  og  lod  Orson  Pratt  vandre  videre  alene. 

Saaledes  blev  Orson  Pratt  den  forste,  der  betraadte  den 
Del  af  Dalen,  hvor  Salt  Lake  City  nu  er  bygget. 

Ethvert  andet  Medlem  af  dette  historiske  Korps  kunde  have 
udfort  dette,  dersom  Skæbnen  havde  villet  det;  men  hvor 
mange  af  dem  kunde  have  anlagt  den  By,  der  blev  grundlagt 
her  hin  mindeværdige  Sommer?  Den  Ære  tilfaldt  ogsaa  Orson 
Pratt,  som  ved  Hjælp  af  Henry  G.  Sherwood  tog  Ledelsen  ved 
Anlæggelsen  af  Saltsostaden  Mandag  den  2.  August  1847.  Han 
beregnede  Dalens  Længde-  og  Breddegrad,  og  vi  skylder  ham, 
hvad  vi  véd  om  de  Erfaringer,  Pionererne  gjorde  under  og 
efter  deres  Rejse  mod  Vest. 

Fra  Sommeren  1848  til  Foraaret  1851  præsiderede  han 
over  den  europæiske  Mission  med  Hovedkvarter  i  Liverpool. 
Efter  hans  offentliggjorte  Beretning  var  der  den  Gang  ca. 
40.000  Sidste  Dages  Hellige  i  denne  Mission.  Præsident  Pratts 
Ry  som  Taler  og  Skribent  var  gaaet  forud  for  ham,  og  hans 
Berømmelses  Sol  stod  nu  nær  sin  Zenith.  Som  Præsident,  Ta- 
ler, Redaktør  og  Forfatter  arbejdede  han  uophørligt.  Enhver 
kendt  By  i  den  britiske  Mission  hørte  Lyden  af  hans  dybe, 
klangfulde  og  kraftige  Stemme  —  og  med  Iver  og  Veltalenhed 
kundgøre  de  Principper,  han  var  blevet  udsendt  for  at 
fremme:  det  evige  Evangeliums  Principper.  Medens  han  redi- 
gerede »The  Millennial  Star«,  skrev,  udgav  og  omdelte  han 
mange  Smaaskrifter  om  filosofiske  Emner.  I  Foraaret  1850 
blev  han  løst  fra  denne  Mission  med  Tilladelse  til  at  vende 
tilbage  til  sit  Hjem  i  Utah. 

Orson  Pratt  sad  i  Territoriets  lovgivende  Forsamling  og 
var  Ordforer  næsten  fra  Begyndelsen.  Som  Docent  ved  Utah- 
Universitetet  holdt  han  om  Vinteren  og  Foraaret  fra  1851  til 
1852  flere  Forelæsninger  om  Astronomi,  som  vakte  ualminde- 
lig Interesse.  Han  havde  nu  faaet  Ry  paa  den  hojere  Mathe- 
matiks  Omraade,  idet  han  havde  opdaget  en  Lov  for  Plane- 
ternes Omdrejninger  og  gjort  andre  videnskabelige  Opdagel- 
ser. 

Astronomen,  Professor  Proctor,  henviste  under  sine  Fore- 
læsninger i  Salt  Lake  City  næsten  med  Ærbødighed  til  Pro- 
fessor Pratt,  idet  han  udtalte  som  sin  Mening,  at  der  kun  var 
4  virkelige  Mathematikere  i  Verden,  og  at  Orson  Pratt  var  en 
af  dem.  Han  var  en  stor  Elsker  af  Kundskab,  og  saa  ivrig  for 
at  meddele  den  til  andre,  at  han  tilbod  at  undervise  enhver 
gratis,  der  blot  vilde  ofre  sin  Tid. 

I  August  1852  tog  han  midlertidig  Bopæl  i  Washington 
D.  C,  hvor  han  udgav  et  Tidsskrift  kaldet  »Seeren«.  Samtidig 
præsiderede  han  over  Missionen  i  De  forenede  Stater.  Senere 
præsiderede  han  for  anden  Gang  over  Missionen  i  Storbri- 
tannien. 

I  Foraaret  1864  blev  han  sendt  til  Østrig,  hvor  han  prøvede 
paa  at  indfore  Evangeliet,  men  fandt,  at  det  var  stridende 
mod  Landets  Love,  og  saaledes  maatte  han  rejse  tilbage  til 
England,  hvor  han  i  Maj  1866  offentliggjorte  sit  mathematiske 
Værk  og  udgav  Mormons  Bog. 

Aaret  1870  blev  gjort  mindeværdigt  ved  en  stor  offentlig 
Diskussion  i  Siltsøstadens  store  Tabernakel,  hvor  han  debat- 
terede Ægteskabsspørgsmaalet  fra  Biblens  Standpunkt  med 
Methodistpræsten  Dr.  John  P.  Newman. 

Diskussionen  varede  3  Dage  og  blev  paahørt  af  10.000 
Mennesker.  Den  almindelige  Mening  blandt  Mormoner  og 
Ikke -Mormoner  var  den,  at  Orson  Pratt  var  den  sejrende. 
Bladet  »Banner  of  Light«  i  Boston  refererede  Resultatet  og 
skrev:  »Der  skal  én,  som  er  mere  kundskabsrig  og  logisk  i  sine 
Argumenter  end  Dr.  Newman,  til  at  overbevise  Mormonerne.« 

December  Maaned  1877  bragte  ham  en  ny  Mission,  den 
sidste,  som  blev  foretaget  af  denne  gæve  Veteran  for  Kristi 
Sag.  Det  blev  hans  15.  Rejse  over  Havet,  denne  Gang  for  at 
udgive  Mormons  Bog  og  Pagtens  Bog,  saaledes  som  han  havde 
inddelt  dem  i  Vers  og  forsynet  dem  med  Fodnoter  og  Hen- 
visninger. Medens  har  var  der,  udgav  han  ogsaa  sit  astrono- 
miske Værk  »Nogle  til  Universet«.  I  London  gjorde  han  en 
Opdagelse  angaaende  Ægyptens  store  Pyramide,  en  Opda- 
gelse, der  paa  viste,  at  Datoen  for  Organiseringen  af  Jesu  Kristi 
Kirke  af  Sidste  Dages  Hellige  er  symboliseret  i  den  kronolo- 
giske Grundlinje  i  det  store  Galleri  i  dette  gamle  Mindes- 
mærke. 

Apostlen  var  nu  i  en  fremskreden  Alder.  Hans  Ydre  var  i 
Sandhed  patriarkalsk,  hans  Haar  og  Skæg  hvidt  som  Sne, 
men  dog  var  han  legemlig  og  aandelig  stærk.  Under  hele  sin 
sidste  Mission  arbejdede  han  Uger  i  Træk  ikke  mindre  end 
18  Timer  hvert  Dogn,  lige  til  September  1879.  Hans  Helbred 
efter  hans  Hjemkomst  viste,  at  det  anstrengende  Arbejde 
havde  taget  stærkt  paa  ham. 

To  Aar  senere,  den  3.  Oktober,  døde  han  i  sit  Hjem  i  Salt 

Lake  City.  For  sit  sidste  Aandedrag  dikterede  han  folgende 
Indskrift  til  sin  Gravsten  til  Præsident  Joseph  F.  Smith,  der 
nedskrev  den  doende  Mands  Ord,  efterhaanden  som  han  sagde 
dem: 

»Mit  Legeme  sover  for  et  Øjeblik,  men  mit  Vidnesbyrd 
lever  og  skal  vare  evindeligt.« 

Orson  Pratt  havde  gode  Sprogkundskaber,  var  en  lærd 
og  dybtgaaende  Teolog,  en  fremragende  Videnskabsmand  og 
stor  Taler. 

Der  fortælles  folgende  om  hans  Evne  til  at  holde  Tan- 
kerne sammen  og  til  at  kontrolere  sine  Følelser.  Han  præ- 
dikede i  Liverpool  i  fri  Luft,  da  en  stojende  Fyr,  der  havde 
banet  sig  Vej  gennem  Mængden,  plantede  sig  lige  foran  ham 
og  begyndte  at  modsige  ham.  Taleren  hævede  blot  sin  Sten- 
torrøst, uden  tilsyneladende  at  ændse  Afbrydelsen,  og  gik 
videre  med  sin  Tale;  Fredsforstyrrerens  Rost  druknede  fuld- 
stændig overfor  en  saadan  Stemmekraft.  Saa  gav  Fyren  sig  til 
at  raabe  sine  Indvendinger,  men  da  talte  Apostlen  af  sine 
Lungers  fulde  Kraft  og  gjorde  den  andens  Stemme  ganske 
uhørlig.  Dette  vedblev  han  med,  indtil  Fyren  holdt  op  af  ren 
og  skær  Udmattelse  og  trak  sig  tilbage  under  de  Omkring- 
staaendes  Latter.  Derpaa  sænkede  Taleren  sin  Stemme  til  det 
normale  og  fuldforte  sit  Emne. 

En  saadan  Mand  var  Orson  Pratt;  en  sand  og  ægte  Apostel. 


ANKOMST  OG  BESKIKKELSE. 

Den  29.  December  1920  ankom  Ældste  William  Petersen 
fra  Tremonton,  Utah,  og  er  beskikket  til  at  arbejde  i  Aarhus 
Conference. 

LYDIGHED. 

Sandhedens  Disciple,  Dydens  Elskere,  Visdomssogere! 
Ogsaa  Eder,  der  er  tynget  af  Sorg,  som  kender  Tomheden  i 
kun  at  leve  for  sig  selv,  og  som  stræber  efter  det  Liv,  der  er 
skønnest  af  alt  —  gaa  nu  gennem  Lydighedens  Dør  og  lær  det 
bedre  Liv  at  kende. 

Læg  nu  alt  det  spredte  i  Eder  bort;  se  Eder  selv,  som  I  er, 
og  se  Dydens  Vej,  som  den  er.  Der  er  ingen  magelig  Vej  til 
Sandheden.  Den,  der  vil  staa  paa  Bjergets  Top,  maa  klatre 
ihærdigt  og  maa  kun  hvile  for  at  samle  Styrke.  Og  er  Klatrin- 
gen mindre  straalende  end  den  skyfri  Bjergtop,  saa  er  den  dog 
alligevel  straalende.  Lydighed  er  smuk  i  sig  selv,  Lydighedens 
Endemaal  er  vidunderligt. 

Staa  tidligt  op  og  overvej!  Begynd  hver  Dag  med  et  besejret 
Legeme  og  et  Sind,  der  er  rustet  mod  Fejltrin  og  Svaghed. 
Fristelsen  vil  aldrig  blive  overvundet  gennem  uforberedt 
Kamp.  Sindet  maa  være  væbnet  og  rustet  i  en  stille  Time.  Det 
maa  være  opovet  til  at  fatte,  kende,  forstaa.  Synd  og  Fristelse 
forsvinder,  eftersom  den  rette  Forstaaelse  udvikles. 

Ret  Forstaaelse  opnaas  gennem  usvigelig  Lydighed.  Sand- 
heden kan  ikke  naas  uden  gennem  Lydighed.  Taalmodig- 
heden  oges  ved  Anstrengelse  og  ved  Praksis,  og  Taalmodig- 
heden  vil  gøre  Lydighed  skøn. 

Lydighed  er  ærgerlig  for  det  utaalmodige  Menneske  og 
Egoisten,  derfor  undgaar  han  den  og  vedbliver  at  leve  spredt 
og  forvirret. 

Lydighed  ærgrer  ikke  Sandhedselskeren,  og  det  vil  lykkes 
ham  at  finde  den  ubegrænsede  Taalmodighed,  der  kan  vente, 
arbejde  og  overkomme  alt. 

Som  Gartnerens  Glæde,  naar  han  ser  sine  Roser  trives  fra 
Dag  til  Dag,  saaledes  er  det  lydige  Menneskes  Glæde,  naar  det 
ser  Renhedens,  Visdommens,  Sjælsroens  og  Kærlighedens 
goddommelige  Blomster  vokse  op  i  sit  Hjerte. 

Den  Letlevende  kan  ikke  undslippe  Sorg  og  Smerte.  Det 

ulydige  Sind  falder  svagt  og  hjælpeløst  for  Lidenskabens  bru- 
tale Ødelæggelse. 

Rust  da  vel  dit  Sind,  Du  Elsker  af  Sandheden!  Vær  vagt- 
som, eftertænksom  og  bestemt.  Din  Frelse  er  for  Haanden, 
Villighed  og  Anstrengelse  er  alt,  hvad  Du  behøver. 

Hvis  Du  skulde  fejle  ti  Gange  —  tab  ikke  Modet.  Hvis  Du 
skulde  fejle  hundrede  Gange  —  rejs  Dig  og  fortsæt.  Hvis  Du 
skulde  fejle  tusinde  Gange  —  fortvivl  ikke.  Thi  naar  den  rette 
Vej  først  er  betraadt,  vil  din  Vilje  krones  med  Held,  dersom 
Du  ikke  fuldstændig  forlader  den. 

Forst  Kamp  —  siden  Sejr!  Først  Arbejde  —  saa  Hvile! 

Lydighed  er  Gud. 

Ulydighed  er  Satan. 

REFORMATORENS  LIV. 

Verdens  Reformatorer  er  de  Mennesker,  der  har  Mod  til  at 
have  en  personlig  Overbevisning,  til  at  gaa  mod  Kritiken  og 
til  at  lide  for,  hvad  de  mener  er  rigtigt,  selv  uden  nogen  Ga- 
ranti for  at  blive  belonnet.  De  er  Mennesker,  som  gladelig 
dykker  ned  i  Stilhedens,  Morkets  og  Glemselens  Dybder,  men 
kun  for  sluttelig  at  dukke  op  igen  med  Perler  i  Hænderne. 

Den,  som  arbejder  utrætteligt  henimod  Opnaaelsen  af  et 
eller  andet  ædelt  Maal,  med  Øjnene  stadig  fæstede  paa  dette 
Formaals  lysende  Stjerne,  ligesom  de  Vise  fulgte  Stjernen  i 
Øst,  er  en  Reformator. 

Den,  som  gaar  alene  op  i  Sandhedens  Bjerge  og  straalendø 
i  Skæret  af  en  mægtig  Aabenbaring  vender  tilbage  for  at 
tvinge  den  hastende  Verden  til  at  lytte  til  hans  Historie,  er  en 
Reformator. 

Den,  som  er  tro  mod  en  stor,  religiøs  Tankes  Inspiration 
og  med  stærk  Haand  leder  Troens  svage,  usikre  Trin  ind  i 
Vishedens  Herlighed,  er  en  Reformator. 

De  Mennesker,  som  giver  Afkald  paa  det  tilvante  og  kon- 
ventionelle til  Fordel  for  højere  Ting,  er  Reformatorer,  fordi 

de  sogcr  at  frembringe  nye  Forhold;  de  har  indviet  deres  Liv 
til  Idealerne.  De  er  Mennesker,  der  kan  taale  en  Sejr,  der  kan 
tage  lange,  anstrengende  Marcher  uden  at  kny,  som  bider 
Tænderne  sammen  og  kæmper  sig  frem  gennem  Rog  og  Damp. 
De  bryder  sig  kun  lidt  om  Kampens  Strabadser  og  Farer,  thi 
de  er  altid  opmuntrede  af  Sejrens  Banner,  der  allerede  synes 
dem  at  bolge  paa  deres  Forhaabningers  Kastel. 

Dersom  vi  staar  Ansigt  til  Ansigt  med  en  eller  anden  stor 
Livsopgave,  lad  os  da  undersøge,  om  vore  Planer  er  gode,  hoje 
og  ædle  nok  til  at  være  den  Pris  værd,  vi  betaler  for  dens 
Virkeliggørelse. 

Lad  os  ærligt  og  alvorligt  se  ind  i  vort  Behov,  vore  Evner, 
vore  Hjælpekilder  og  vort  Ansvar  for  at  forvisse  os  om,  at  det 
ikke  blot  er  et  flygtigt  Lune,  der  leder  os.  Lad  os  lytte  til  og 
overveje  ethvert  Raad  og  alt  Lys,  som  kan  kastes  over  Sagen. 
Lad  os  lytte  til  det,  som  Dommeren  lytter  til  Vidneforklarin- 
gen, og  derpaa  selv  træffer  sin  Afgørelse. 

Valget  af  et  Livsværk  er  en  altfor  hellig  og  ansvarsfuld 
Sag  til,  at  nogen,  der  er  mindre  fuldkomment  underrettet  end 
en  selv,  kan  træffe  Afgørelsen.  Men  naar  Problemet  er  over- 
vejet, og  vi  har  valgt,  lad  os  da  handle,  lad  os  da  koncentrere 
alle  vore  Tanker  om  det,  vi  føler  er  bedst,  aldrig  svigtende  vor 
Pligt. 

Reformatorens  Liv  er  tornefuldt.  Reformatoren  i  Moralen, 
Uddannelsen,  Religionen,  Sociologien,  Opfindelsen,  Filosofien 
og  de  mange  andre  Omraader  er  altid  en  Pionér.  Hans  Hen- 
sigt er  at  bane  Vejen  for  andre;  med  Fare  for  sig  selv  at  ud- 
jævne en  Vej,  som  andre  kan  betræde  i  Sikkerhed.  Han  maa 
være  paa  det  rene  med,  at  han  kommer  til  at  staa  Ansigt  til 
Ansigt  med  Uretfærdighed,  Modstand,  Utaknemmelighed, 
Misforstaaelse,  sine  Samtidiges  grusomme  Kritik  og,  haardest 
af  alt,  den  undrende  Bebrejdelse  fra  dem,  der  holder  mest  af 
ham. 

Han  maa  ikke  vente,  at  Skildpadden  vil  sympatisere  med 
Ørnens   Flugt.   Reformatoren   maa   uden   Bitterhed   gore    sig 

klart,  at  den  travle  Verden  lidet  ændser  hans  Kampe,  den 
bryder  sig  kun  ornat  nyde  hans  endelige  Triumf.  Kristus  var 
alene  i  Gethsemane;  men  ved  Prædikenen  i  Ørkenen,  hvor 
der  blev  sorget  for  Føde,  var  de  Tilstedeværendes  Antal  fire- 
tusinde. 

Det  tager  Tid  for  Verden  at  optage  en  stor  Sandhed.  Den 
forstaar  og  værdsætter  ikke  vore  Hensigter  og  Anstrengelser. 
Sagen  er  ganske  simpelt  den,  at  optaget  som  den  er  af  sine 
egne  Formaal,  Problemer  og  Fornøjelser,  ser  den  ikke  Tingene 
paa  samme  Maade  som  vi. 

Verden  ser  ikke  Idealet,  som  vi  ser  det,  føler  ikke  den  In- 
spirationens Glød,  som  faar  vort  Blod  til  at  rulle  stærkere, 
vore  Øjne  til  at  straale  og  vor  Sjæl  til  at  synes  fyldt  af  et  vid- 
underligt Lys.  Den  ser  intet  andet  end  den  raa  Marmorblok 
foran  os  og  den  store  Mængde  Fliser  og  Brudstykker,  den  ser 
ikke  en  Engel  langsomt  hæve  sig  fra  sit  Stenfængsel,  fra 
Intet  til  Eksistens,  under  vor  Mejsels  utrættelige  Slag.  Der 
kommer  Mørke,  dystre  Dage  for  alt  Storværk;  Dage,  hvor 
Anstrengelse  synes  unyttig  og  Tillid  og  Tro  Daarskab.  Under- 
tiden dasker  dine  Sejl  dagevis  dovent  mod  Masten  uden  saa 
meget  som  et  Vindpust  til  at  drive  sig  frem,  og  med  en  kom- 
mende Følelse  af  Hjælpeløshed  maa  Du  sidde  og  vente  og 
vente. 

Dette  er  den  Time,  der  stiller  os  paa  Prøve.  Som  i  Slaget 
ved  Marengo  er  det  den  Kamp,  der  staar,  naar  alt  synes  tabt, 
som  virkelig  tæller  med  og  gælder  noget,  og  som  vrister  Sej- 
ren ud  af  Hænderne  paa  Fjenden. 

Enhver  kan  plante  Radiser,  men  der  skal  Mod  til  at  plante 
Agern  og  vente  paa  Egene.  Lær  at  se  ikke  alene  paa  Skyerne, 
men  gennem  dem,  op  til  Solen,  der  skinner  bag  dem.  Naar  det 
ser  mørkt  ud,  knyt  Haanden  fastere  om  dit  Vaaben  og  kæmp 
haardere.  Dersom  Du  vil  store  Ting,  maa  Du  betale  Prisen 
som  en  Mand. 

Og  naar  det  alt  er  forbi  og  Sejren  din,  og  Kampens  Røg 
klarer  væk,  og  Du  begraver  det  Venskab,  der  døde,  fordi  det 

ikke  kunde  overleve  Modgangen,  og  Du  plejer  og  værner  om 
den  Saarede,  der  trofast  stod  ved  din  Side,  selv  tvivlende,  da 
synes  Kampens  droje  Aar  at  være  blot  en  Drøm. 

Da  vil  Du  staa  kæk,  hærdet  og  styrket  efter  Striden,  ud- 
hvilet til  et  nyt,  bedre  og  stærkere  Liv. 


TANKE  OG  KARAKTER. 

Salomon  sagde:  »Som  et  Menneske  tænker  i  sit  Hjerte, 
saaledes  er  det«;  denne  Sætning  omfatter  ikke  alene  Menne- 
skets Maade  at  være  paa,  men  er  saa  vidtrækkende,  at  den 
berører  ethvert  Forhold  og  enhver  Fase  i  vort  Liv.  Et  Men- 
neske er  bogstavelig  talt,  hvad  det  tænker,  og  Karakteren  er 
Hovedsummen  af  alle  dets  Tanker. 

Som  Planten  spirer  og  ikke  kan  opstaa,  hvis  man  ikke 
forud  har  lagt  et  Frø  i  Jorden,  saaledes  spirer  ethvert  Men- 
neskes Handlinger  fra  Tankens  skjulte  Frø.  Dette  gælder  i 
lige  høj  Grad  de  saakaldte  umiddelbare,  uovervejede  Hand- 
linger som  de,  der  udføres  med  fuldt  Overlæg. 

Handling  er  Tankens  Blomst;  Glæde  og  Lidelse  er  dens 
Frugter.  Mennesket  er  en  Vækst  ifølge  Lov,  ikke  en  ved  Kunst 
frembragt  Skabning,  og  Aarsag  og  Virkning  er  ligesaa  paa- 
viselig  og  sammenhængende  i  Tankens  skjulte  Rige  som  i 
den  synlige  og  materielle  Verden.  En  ædel  og  storslaaet  Ka- 
rakter er  ikke  en  Følge  af  Gunst  eller  Held,  men  er  det  natur- 
lige Resultat  af  fortsat  Anstrengelse  i  retsindig  Tænkemaade, 
er  Virkningen  af  længe  udviklet  Forbindelse  med  guddomme- 
lige Tanker.  En  uædel  og  raa  Karakter  er  paa  den  anden  Side 
Resultatet  af  daarlige  og  nedbrydende  Tanker. 

Mennesket  skaber  sig  selv  eller  efterlader  sig  selv  uskabt; 
i  Tankens  Vaabenkammer  smeder  det  de  Vaaben,  som  øde- 
lægger det;  men  det  danner  ogsaa  de  Redskaber,  med  hvilke 
det  bygger  sig  himmelske  Boliger  af  Glæde,  Styrke  og  Fred. 

Ved  det  rette  Valg  og  den  rette  Anvendelse  af  Tanken  hæver 
Mennesket  sig  til  den  guddommelige  Fuldkommenhed;  ved 
Misbrug  og  ilde  Anvendelse  af  Tanken  kan  det  stige  ned 
under  Dyrets  Niveau.  Mellem  disse  to  Yderligheder  findes  alle 
Karaktergrader,  og  Mennesket  selv  er  deres  Skaber  og 
Mester. 

Da  Mennesket  er  i  Besiddelse  af  Kraft,  Intelligens  og  Kær- 
lighed, og  da  det  er  Herre  over  sine  egne  Tanker,  holder  det 
selv  Noglen  til  alle  Forhold  og  rummer  i  sig  selv  den  gen- 
fødende og  omdannende  Magt,  ved  Hjælp  af  hvilken  det  kan 
gøre  sig  selv  til  et  godt  eller  daarligt  Menneske. 

Guld  og  Diamanter  udvindes  kun  efter  megen  Efterforsk- 
ning, og  Mennesket  kan  ogsaa  kun  finde  enhver  Sandhed,  der 
er  knyttet  til  dets  Væsen,  hvis  det  vil  grave  dybt  ned  i  sin 
Sjæl.  At  Mennesket  er  Skaberen  af  sin  Karakter,  sit  Livs  Op- 
bygger, kan  det  usvigeligt  bevise,  hvis  det  vil  iagttage,  kon- 
trolere  og  ændre  sine  Tanker,  spore  Virkningen  paa  sig  selv, 
paa  andre  og  paa  sit  Liv  og  sine  Forhold,  kædende  Virkning 
til  Aarsag  og  udnyttende  enhver  Erfaring,  selv  den  mest  dag- 
ligdags kedsommelige  Hændelse,  som  Middel  til  at  opnaa  den 
Kundskab  om  sig  selv,  som  er  Forstaaelse,  Visdom,  Magt. 

I  denne  —  og  ingen  anden  —  Retning  er  den  Lov  rigtig, 
at  »Den,  som  søger,  skal  finde«;  thi  kun  ved  Taalmod,  Øvelse 
og  uophørlig  Vagtsomhed  kan  Mennesket  gaa  gennem  Døren 
ind  til  Kundskabens  Tempel. 


For  alle  gode  Tanker 
de  kan  slet  ikke  do, 
for  endnu  bedre  Tanker 
er  spiret  af  deres  Fro. 

J.  P.  Jacobsen. 

DIGT  TIL  MIN  MODER. 

O,  husker  Du,  Moder,  dengang  jeg  var  lille, 
jeg  lagde  mit  Hoved  saa  glad  i  dit  Skød, 
naar  Tusmørkets  Time,  den  milde  og  stille, 
var  kommen,  og  Dagen  den  lyse  var  dod. 

Da  sang  Du  med  sagte  og  vemodig  Stemme 
de  Sange,  Du  jubled',  da  Modet  var  ungt, 
de  Sange,  hvis  Klang  jeg  endnu  kan  fornemme, 
naar  Tanken  er  trættet,  og  Hjertet  er  tungt. 

Vel  hørte  jeg  Toner  langt  skønnere  siden, 
vel  læste  jeg  Sange  med  stoltere  Flugt, 
mest  elsked'  jeg  dem  dog,  jeg  hørte  som  liden, 
for  de  bar  for  mig  dog  den  rigeste  Frugt. 

Af  J.  P.  Jacobsen. 


Du  har  dine  Prøvelser?  Enhver  ydre  Prøvelse  er  Tilbage- 
virkningen af  en  indre  Ufuldkommenhed.  Du  skal  blive  vis 
ved  at  vide  dette  og  skal  derved  omdanne  Prøvelsen  til  aktiv 
Glæde,  idet  Du  da  finder  et  Kongedømme,  hvor  ingen  Prøvel- 
ser kan  komme.  James  Allen. 

